cyanic-selkie/wikianc huggingface dataset:
Υδροξείδιο του αργιλίου
Ονοματολογία
Ο γυψίτης είναι επίσης γνωστός ως υδραργιλίτης ονομασμένο από τις ελληνικές λέξεις νερό και άργιλος. Η πρώτη ένωση με το όνομα υδραργιλίτης πιστευόταν ότι είναι το υδροξείδιο του αργιλίου, αλλά αργότερα ανακαλύφθηκε ότι είναι το φωσφορικό αργίλιο· παρ'όλα αυτά, και ο γυψίτης και ο υδραργιλίτης χρησιμοποιούνται για να αναφέρονται στον ίδιο πολυμορφισμό του υδροξειδίου του αργιλίου, με τον γυψίτη να χρησιμοποιείται πιο συχνά στις Ηνωμένες Πολιτείες Αμερικής και τον υδραργιλίτης συχνότερα στην Ευρώπη. Το 1930 αναφέρθηκε ως α-τριένυδρο οξείδιο του αργιλίου σε αντίθεση με το μπαγιερίτη που ονομάστηκε β-τριένυδρο οξείδιο του αργιλίου (οι ονομασίες άλφα και βήτα χρησιμοποιήθηκαν για να διαφοροποιήσουν την πιο συνηθισμένη και τη λιγότερο συνηθισμένη μορφή αντίστοιχα). Το 1957 ένα συμπόσιο για την ονομασία του οξειδίου του αργιλίου προσπάθησε να αναπτύξει ένα γενικό πρότυπο, που είχε ως αποτέλεσμα ο γυψίτης να ονομαστεί γ-Al(OH)3, ο μπαγιερίτης να γίνει α-Al(OH)3 και ο νορστραντίτης να ονομαστεί ως Al(OH)3. Με βάση τις κρυσταλλογραφικές τους ιδιότητες, μια προταθείσα ονοματολογία είναι για τον γυψίτη α-Al(OH)3, για τον μπαγιερίτη β-Al(OH)3, και για τα νορστραντίτη και ντοϊλεΐτη (doyleite) να ονομαστούν Al(OH)3. Σύμφωνα με αυτήν την ονοματολογία, τα α and β προθήματα αναφέρονται στον εξαγωνικό, σε πυκνές δομές και τροποποιημένους ή αφυδατωμένους πολυμερισμούς αντίστοιχα, χωρίς καμία διαφοροποίηση μεταξύ νορντστραντίτη και ντοϊλεΐτη.
Ιδιότητες
Ο γυψίτης έχει μια τυπική δομή υδροξειδίου του μετάλλου με δεσμούς υδρογόνου. Δημιουργείται από διπλά στρώματα των υδροξυλομάδων με τα ιόντα αργιλίου να καταλαμβάνουν τα δύο τρίτα των οκταεδρικών οπών μεταξύ των δύο στρωμάτων.
Το υδροξείδιο του αργιλίου είναι επαμφοτερίζον. Διαλύεται σε οξύ, σχηματίζοντας [Al(H2O)6]3+ (εξαένυδρο αργίλιο) ή τα προϊόντα υδρόλυσης του. Διαλύεται επίσης σε ισχυρά αλκάλεα, σχηματίζοντας [Al(OH)4]−.
Πολυμορφισμός
Τέσσερα πολύμορφα του υδροξειδίου του αργιλίου υπάρχουν, όλα με βάση τον συνήθη συνδυασμό ενός ατόμου αργιλίου με τρία υδροξείδια σε διαφορετικές κρυσταλλικές διατάξεις που καθορίζουν την εμφάνιση και τις ιδιότητες της ένωσης. Οι τέσσερις συνδυασμοί είναι: Όλα τα πολύμορφα αποτελούνται από στρώματα οκταεδρικών μορίων του υδροξειδίου του αργιλίου με το άτομο του αργιλίου στο κέντρο και τις υδοξυλομάδες στις πλευρές, με τους δεσμούς υδρογόνου να κρατούν μαζί τα στρώματα. Οι πολυμορφισμοί διαφέρουν στο πώς τα στρώματα στοιβάζονται μαζί, με τις διατάξεις των μορίων και των στρωμάτων να καθορίζονται από την οξύτητα, την παρουσία ιόντων (συμπεριλαμβανόμενου του άλατος) και την επιφάνεια των ορυκτών που σχηματίζει η ουσία. Κάτω από τις περισσότερες συνθήκες ο γυψίτης είναι η πιο συνηθισμένη χημικά σταθερή μορφή του υδροξειδίου του αργιλίου. Όλες οι μορφές των κρυστάλλων του Al(OH)3 είναι εξαγωνικές.
Παραγωγή
Ουσιαστικά όλο το χρησιμοποιούμενο εμπορικά υδροξείδιο του αργιλίου παρασκευάζεται με τη διεργασία Μπάγιερ που εμπεριέχει τη διάλυση του βωξίτη σε υδροξείδιο του νατρίου σε θερμοκρασία μέχρι 270 C. Το στερεό που απομένει, που είναι μια κόκκινη λάσπη, διαχωρίζεται και το υδροξείδιο του αργιλίου καθιζάνει από το εναπομένον διάλυμα. Αυτό το υδροξείδιο του αργιλίου μπορεί να μετατραπεί σε οξείδιο του αργιλίου με πύρωση.
Η κόκκινη λάσπη είναι επιβλαβής στο περιβάλλον και πολύ τοξική. Αποθηκεύεται συνήθως σε μεγάλες τεχνητές λίμνες. Αυτό οδήγησε στη διαρροή τοξικής λάσπης στην Ουγγαρία το 2010, σκοτώνοντας εννέα ανθρώπους και τραυματίζοντας 122. Το φράγμα που συγκρατούσε την κόκκινη λάσπη εξερράγη, με αποτέλεσμα την μόλυνση μεγάλων περιοχών γης και υδάτων.
Χρήσεις
Οι κυριότερες άλλες χρήσεις του υδροξειδίου του αργιλίου είναι ως πρώτη ύλη για την κατασκευή άλλων ενώσεων του αργιλίου: ειδικά πυρωμένα οξείδια του αργιλίου, θειικό αργίλιο, χλωριούχο πολυαργίλιο, χλωριούχο αργίλιο, ζεόλιθοι, αργιλικό νάτριο, ενεργοποιημένο οξείδιο του αργιλίου, νιτρικό αργίλιο.
Επιβραδυντής φωτιάς
Το υδροξείδιο του αργιλίου χρησιμοποιείται επίσης ως πληρωτής επιβραδυντικού φωτιάς σε εφαρμογές πολυμερών με παρόμοιο τρόπο όπως το υδροξείδιο του μαγνησίου και μείγματα από χουντίτη και υδρομαγνησίτη. Αποσυντίθεται στους περίπου 180 C, απορροφώντας μια σημαντική ποσότητα θερμότητας στη διεργασία και εκπέμποντας υδρατμούς. Πέρα από τη συμπεριφορά του ως επιβραδυντικού φωτιάς, είναι πολύ αποτελεσματικό ως κατασταλτικό καπνού σε ένα ευρύ φάσμα πολυμερών και ειδικότερα σε πολυεστέρες, ακρυλικά, αιθυλενίου-οξικού βινυλίου, εποξικά, PVC και ελαστικά.
Φαρμακευτική
Με το γενικό όνομα algeldrate, το υδροξείδιο του αργιλίου χρησιμοποιείται ως αντιόξινο. Τα εμπορικά ονόματα περιλαμβάνουν Alu-Cap, Aludrox, Gaviscon ή Pepsamar. Αντιδρά με την περίσσεια του οξέος στο στομάχι, μειώνοντας την οξύτητα του περιεχομένου του στομάχου, που μπορεί να ανακουφίσει τα συμπτώματα του έλκους, καούρας ή δυσπεψίας. Μπορεί όμως να προκαλέσει δυσκοιλιότητα και γι' αυτό χρησιμοποιείται συχνά με υδροξείδιο του μαγνησίου ή ανθρακικό μαγνήσιο, που έχουν αντισταθμιστικά καθαρτικά αποτελέσματα. Αυτή η ένωση χρησιμοποιείται επίσης για να ελέγξει τα επίπεδα φωσφορικών (φωσφόρου) στο αίμα ατόμων που υποφέρουν από νεφρική ανεπάρκεια.
Τα εμβόλια που περιέχουν υδροξείδιο του αργιλίου διεγείρουν το ανοσοποιητικό σύστημα επάγοντας την απελευθέρωση ουρικού οξέος, ενός ανοσολογικού σήματος κινδύνου. Αυτό έλκει έντονα συγκεκριμένους τύπους μονοκυττάρων που διαφοροποιούνται σε δενδριτικά κύτταρα. Τα δενδριτικά κύτταρα παίρνουν το αντιγόνο, το μεταφέρουν σε λεμφαδένες και διεγείρουν κύτταρα Τ και B. Φαίνεται ότι συνεισφέρουν στην επαγωγή μιας καλής απόκρισης των βοηθητικών κυττάρων Τ2, έτσι είναι χρήσιμα για την ανοσοποίηση κατά παθογόνων που εμποδίζονται από αντισώματα. Όμως, έχει μικρή δυνατότητα διέγερσης κυτταρικών (Th1) ανοσολογικών αποκρίσεων, σημαντικών στην προστασία κατά πολλών παθογόνων, ούτε είναι χρήσιμο όταν το αντιγόνο είναι με βάση πεπτίδιο.
Δυνητικά δυσμενείς επιπτώσεις
Η παθολογική ανθεκτικότητα του υδροξειδίου του αργιλίου που χρησιμοποιείται σε κάποια εμβόλια έχει επίσης συσχετιστεί με τη μακροφαγική μυονευρωσίτιδα (macrophagic myofasciitis), μια σπάνια μυική νόσο.
Εξωτερικοί σύνδεσμοι
Κατηγορία:Υδροξείδια Κατηγορία:Ορυκτά του αργιλίου Κατηγορία:Αντιόξινα φάρμακα
Italexit (πολιτικό κόμμα)
Το Ιταλέξιτ, (Italexit – Per l'Italia con Paragone), είναι ευρωσκεπτικιστικό Ιταλικό πολιτικό κόμμα. Ιδρυτής και πρόεδρος του κόμματος είναι ο Γιανλουίτζι Παραγκόνε, Ιταλός βουλευτής και πρώην δημοσιογράφος.
Ο Παραγκόνε δημιούργησε το κίνημα επηρεασμένος από τον Νάιτζελ Φάρατζ στην Βρετανία, έχοντας ως στόχο την αποχώρηση της Ιταλίας από την Ευρωπαϊκή Ένωση.
Ιστορικό
Τον Γενάρη του 2020, ο τότε βουλευτής του Κινήματος 5 Αστέρων Γιανλουίτζι Παραγκόνε, πρώην δημοσιογράφος γνωστός για τις λαϊκιστικές και ευρωσκεπτικιστικές θέσεις, αποχώρησε από το κόμμα του με αφορμή την συγκυβέρνηση σε συνεργασία με το φίλο-ευρωπαϊκό Δημοκρατικό Κόμμα. .
Τους επόμενους μήνες, δημοσιεύματα ανέφεραν ότι επρόκειτο να δημιουργηθεί ένα κίνημα, του οποίου θα ηγούνταν ο ίδιος ο Παραγκόνε. Τον Ιούλιο του 2020, ο Παραγκόνε συναντήθηκε διάφορες προσωπικότητες όπως ο Νάιτζελ Φάρατζ, ανακοίνωσε την ίδρυση του κινήματος και συζητήθηκε ο στόχος του, δηλαδή η αποχώρηση της χώρας του από την Ε.Ε.. Το 2021, δύο βουλευτές του Κινήματος 5 Αστέρων Κάρλο Μαρτέλι και Μάριο Γκαρούζο και δύο της Λέγκα, εντάχθηκαν στο κίνημα το 2021 Το κόμμα συνεχίζει την πορεία του, με εκλογικά αποτελέσματα σε δημοτικές εκλογές που κυμαίνονται από 0.5% έως 3%, ενώ σε δημοσκοπήσεις για τις επόμενες Ιταλικές εκλογές το κόμμα φτάνει έως και το 4%.
Ιδεολογία
Το κόμμα χαρακτηρίζεται λαϊκιστικό και σύμφωνα με το μανιφέστο του, έχει ως κύριες ιδεολογίες του τον ευρωσκεπτικισμό, τον κυριαρχισμό, ενώ σε εμπορικό και οικονομικό τομέα, υπερασπίζεται την εθνική οικονομία (με μια πολιτική που μπορεί να χαρακτηριστεί και ως "μερκαντιλιστική") και την καμπάνια "Made in Italy". Σύμφωνα με το κόμμα, η πολιτική θέση ορίζεται ως συγκριτική, υπερβαίνοντας τον άξονα αριστερά-δεξιά. Η μεγαλύτερη εμφαση πάντως δίνεται στα οφέλη μιας πιθανής εξόδου της Ιταλίας από την Ευρωπαϊκή Ένωση που είναι και ο στόχος του κινήματος.
Το κόμμα άσκησε σφοδρή κριτική στις πολιτικές της κυβέρνησης του Μάριο Ντράγκι κατά την διάρκεια της πανδημίας του COVID-19. Το κόμμα ήταν σε πλήρη αντίθεση με το πιστοποιητικό που ήταν απαραίτητο για τα ταξίδια εντός Ε.Ε. και για την εργασία και γενικά με πολλές από τις απαγορεύσεις που επιβλήθηκαν, ενώ ο Παραγκόνε χαρακτήρισε το green pass ως "μη αποδεκτή διαταγή".
Παραπομπές
Κατηγορία:Ιταλικά πολιτικά κόμματα
Κύπελλο Κύπρου ποδοσφαίρου γυναικών 2018-19
Το Κύπελλο Κύπρου 2018-19 ήταν η 17η έκδοση του Κυπέλλου Κύπρου. Νικήτρια ήταν η Barcelona FA Pyrgos Limassol για 1η φορά στην ιστορία της.
Σύστημα διεξαγωγής
Στο κύπελλο Κύπρου 2018-19 είχαν δικαίωμα συμμετοχής οι 9 ομάδες του Παγκύπριου πρωταθλήματος 2018-19.
Διεξήχθη σε 4 γύρους. Στον Α΄ γύρο και στα προημιτελικά έγιναν μονοί αγώνες στην έδρα της ομάδας που κληρώθηκε ως γηπεδούχος. Προκρινόταν η ομάδα που είχε πετύχει τον μεγαλύτερο αριθμό τερμάτων. Σε περίπτωση που ένας αγώνας έληγε ισόπαλος, ακολουθούσε ημίωρη παράταση. Αν και μετά τη λήξη της παράτασης το αποτέλεσμα εξακολουθούσε να είναι ισόπαλο, τότε εκτελούνταν πέναλτι.
Η ημιτελική φάση και ο τελικός διεξήχθησαν με τη μορφή Final Four. Το Final Four διεξήχθη στην Ελεύθερη Επαρχία Αμμοχώστου. Προκρινόταν η ομάδα που είχε πετύχει τον μεγαλύτερο αριθμό τερμάτων. Σε περίπτωση που ένας αγώνας έληγε ισόπαλος, ακολουθούσε ημίωρη παράταση. Αν και μετά τη λήξη της παράτασης το αποτέλεσμα εξακολουθούσε να είναι ισόπαλο, τότε εκτελούνταν πέναλτι.
Α΄ γύρος
Στον Α΄ γύρο συμμετείχαν 2 από τις 9 ομάδες. Ο αγώνας διεξήχθη στις 4 Φεβρουαρίου 2019.
Προημιτελικά
Στα προημιτελικά συμμετείχε η ομάδα που προκρίθηκε από τον Α΄ γύρο και οι υπόλοιπες 7 που δεν συμμετείχαν στον Α΄ γύρο.
Final Four
Το Final Four διεξήχθη στις 10-12 Μαΐου 2019 στην Αγία Νάπα και στη Σωτήρα.
Μικρός τελικός
Στον μικρό τελικό συμμετείχαν οι ομάδες που αποκλείστηκαν από την ημιτελική φάση, δηλαδή οι Apollon Ladies FC και η Λευκοθέα Λατσιών. Ο αγώνας διεξήχθη στις 12 Μαΐου 2019 στο Δημοτικό Στάδιο Αγίας Νάπας στην Αγία Νάπα. Νικήτριες ήταν οι Apollon Ladies FC με σκορ 4-0.
Δείτε επίσης
Κατηγορία:Εγχώρια ποδοσφαιρικά κύπελλα 2018-2019 Κατηγορία:Κύπελλο Κύπρου (ποδόσφαιρο γυναικών)
Παράταξις Αγροτών και Εργαζομένων
Η Παράταξη Αγροτών και Εργαζομένων ήταν πολιτικό κόμμα στην Ελλάδα, το οποίο δραστηριοποιήθηκε στη δεκαετία του 1950.
Ιστορία
Το κόμμα συμμετείχε για πρώτη φορά σε εθνικές εκλογές το 1950, όπου κέρδισε το 2.6% των ψήφων και τρεις έδρες στο Ελληνικό Κοινοβούλιο. Ωστόσο, δεν ξανασυμμετείχε σε εκλογές.
Παραπομπές
Κατηγορία:Εργατικά κόμματα Κατηγορία:Αγροτικά κόμματα Κατηγορία:Πρώην πολιτικά κόμματα στην Ελλάδα
Αργυρός Σάμου
Ο Αργυρός είναι οικισμός της Σάμου. Διοικητικά υπάγεται στην τοπική κοινότητα Παλαιοκάστρου, της δημοτικής ενότητας (τέως δήμου) Βαθέος, του δήμου Ανατολικής Σάμου, της περιφερειακής ενότητας (τέως νομού) Σάμου, στην περιφέρεια Βορείου Αιγαίου, σύμφωνα με το πρόγραμμα Καλλικράτης και των μεταβολών μετά από αυτό το πρόγραμμα. .
Γεωγραφία
Ο Αργυρός είναι πεδινός οικισμός στο ανατολικό τμήμα της Σάμου. Βρίσκεται στις δυτικές πλαγιές του λόφου «Σύρραχος» (381 μ.), κοντά στον επαρχιακό δρόμο Σάμου-Ψιλής Άμμου και σε μέσο σταθμικό υψόμετρο 140. Απέχει 8,5 χλμ. περίπου ΝΑ. της πόλης της Σάμου.
Διοικητικές μεταβολές μέχρι τον «Καλλικράτη»
Ο οικισμός αναγνωρίστηκε το 2001 και προσαρτήθηκε στο τοπικό διαμέρισμα Πολυκάστρου, του δήμου Βαθέος της Σάμου. Με το ΦΕΚ 87Α - 07/06/2010, ο οικισμός αποσπάστηκε από τον δήμο Βαθέος και προσαρτήθηκε στον δήμο Σάμου. Με το ΦΕΚ 43Α - 079/03/2019, αποσπάστηκε από τον δήμο Σάμου και προσαρτήθηκε στον δήμο Δυτικής Σάμου.
Πηγές
Κατηγορία:Χωριά της Σάμου Κατηγορία:Δήμος Ανατολικής Σάμου
Dodge Town Wagon
thumb|right|Dodge Power Wagon W-100 Town Panel του 1965.
Το Town Panel δεν είχε παράθυρα ή καθίσματα πίσω από τον οδηγό και ήταν περισσότερο όχημα επαγγελματικής χρήσης. Η Dodge είχε κατασκευάσει στο παρελθόν φορτηγά πάνελ πριν από το Town Panel, αλλά το όνομα δεν υπήρχε για αυτά τα φορτηγά έως ότου χτίστηκε το Town Wagon μαζί τους. Καθώς το όχημα σταμάτησε να παράγεται, το Dodge Durango και το Jeep Commander πήραν την θέση του.
Εξωτερικοί σύνδεσμοι
Κατηγορία:Επαγγελματικά αυτοκίνητα Town Wagon
Κάρλος Αλμπέρτο Παρέιρα
Ο Παρέιρα είναι ένας από τους πιο επιτυχημένους προπονητές που δεν έχει παίξει ποτέ ποδόσφαιρο ο ίδιος.
Προπονητική σταδιοδρομία
Ο Παρέιρα είναι υποστηρικτής της Φλουμινένσε και έχει κερδίσει δύο τίτλους πρωταθλήματος με το σύλλογο: το Καμπεονάτο Μπραζιλέιρο Σέριε Α το 1984 και το Καμπεονάτο Μπραζιλέιρο Σέριε Γ το 1999. Σχετικά με τον τελευταίο τίτλο, ο Παρέιρα δήλωσε ότι αυτό ήταν προσωπικά το πιο σημαντικό τρόπαιο της σταδιοδρομίας του, ακόμη περισσότερο από το θρίαμβο του Παγκοσμίου Κυπέλλου της Βραζιλίας, καθώς ο σύλλογος που αγαπούσε αντιμετώπιζε σχεδόν πτώχευση και έφτασε πολύ κοντά στην εξαφάνιση εκείνη την εποχή.
Ο Παρέιρα είναι ένας από τους δύο προπονητές που οδήγησαν πέντε εθνικές ομάδες στο Παγκόσμιο Κύπελλο: το Κουβέιτ το 1982, τα Ηνωμένα Αραβικά Εμιράτα το 1990, τη Βραζιλία το 1994 και το 2006, τη Σαουδική Αραβία το 1998 και τη Νότια Αφρική το 2010. Ο άλλος προπονητής που το έχει καταφέρει, ο Μπόρα Μιλουτίνοβιτς, έφτασε σε αυτό το ρεκόρ όταν ηγήθηκε μιας πέμπτης εθνικής ομάδας το 2002. Ο Παρέιρα συμμετείχε επίσης στην Εθνική Βραζιλίας που κέρδισε το Παγκόσμιο Κύπελλο του 1970, όπου ισχυρίστηκε ότι ήταν μια έμπνευση για να βρει τη φιλοδοξία να γίνει εθνικός προπονητής ποδοσφαίρου.
Κατά τη διάρκεια της θητείας του με τη Σαουδική Αραβία στο Παγκόσμιο Κύπελλο του 1998 στη Γαλλία, απολύθηκε μετά από δύο αγώνες, όπου ήταν ένας από τους δύο προπονητές που θα απολύθηκε κατά τη διάρκεια της διοργάνωσης.
Ο Παρέιρα απέρριψε επανειλημμένα προσφορές για να γίνει ξανά προπονητής της Βραζιλίας μεταξύ των Παγκοσμίων Κυπέλλων του 1998 και του 2002. Στα τέλη του 2000, όταν η ομάδα βρισκόταν σε αναταραχή μετά την απόλυση του Βαντερλέι Λουσεμπούργκο, αρνήθηκε τη θέση, δηλώνοντας ότι δεν ήθελε να ξαναζήσει το άγχος και την πίεση να κερδίσει ξανά το Παγκόσμιο Κύπελλο. Υπήρξαν δημόσιες κραυγές για να αντικατασταθεί ο Λουίς Φελίπε Σκολάρι από τον Παρέιρα τον Ιούλιο του 2001, όταν η Βραζιλία έχασε δύο αγώνες με το Μεξικό και την Ονδούρα στην υπεράσπιση του τίτλου στο Κόπα Αμέρικα 2001 στην Κολομβία, ειδικά αφού η προσκεκλημένη της τελευταίας στιγμής (αντικαθιστώντας την Αργεντινή που αποχώρησε μια μέρα πριν από την έναρξη), Ονδούρα, νίκησε με 2-0 και απέκλεισε τη Βραζιλία, μία εκ των φαβορί, στον προημιτελικό γύρο στις 23 Ιουλίου 2001. Ο Παρέιρα δήλωσε μόνο ότι θα βοηθούσε έμμεσα τον Σκολάρι στην εκστρατεία του 2002. Μετά το Παγκόσμιο Κύπελλο του 2002, ο Παρέιρα συμμετείχε στη σύνταξη μιας τεχνικής έκθεσης της διοργάνωσης. Ορίστηκε προπονητής μαζί με τον Μάριο Ζαγκάλο ως τεχνικό διευθυντή τον Ιανουάριο του 2003, με στόχο να υπερασπιστεί τον τίτλο του Παγκοσμίου Κυπέλλου στη Γερμανία το 2006, αλλά την 1η Ιουλίου 2006 η Βραζιλία ηττήθηκε με 1-0 από τη Γαλλία και αποκλείστηκε στους προημιτελικούς.
Μετά την έξοδο της Βραζιλίας από το Παγκόσμιο Κύπελλο, ο Παρέιρα δέχθηκε έντονη κριτική από το κοινό και τα μέσα μαζικής ενημέρωσης της Βραζιλίας για το ότι έπαιζε ξεπερασμένο ποδόσφαιρο και ότι δεν χρησιμοποιούσε σωστά τους παίκτες που ήταν διαθέσιμοι. Ο Παρέιρα παραιτήθηκε στη συνέχεια στις 19 Ιουλίου 2006. Ήταν προπονητής της Εθνικής Νότιας Αφρικής μέχρι την παραίτησή του τον Απρίλιο του 2008. Στις 22 Οκτωβρίου 2009 ανακοινώθηκε ότι θα επιστρέψει ως προπονητής της Νότιας Αφρικής. Ανακοίνωσε μια προφορική συμφωνία με τη Νοτιοαφρικανική Ποδοσφαιρική Ομοσπονδία στις 23 Οκτωβρίου 2009.
Ο Παρέιρα έγινε ξανά προπονητής της Νότιας Αφρικής το 2009, εγκαίρως για το Παγκόσμιο Κύπελλο του 2010. Στη Νότια Αφρική, η ομάδα του ήρθε ισόπαλη με 1-1 με το Μεξικό, στον εναρκτήριο αγώνα της διοργάνωσης, έχασε από την Ουρουγουάη με 3-0 και νίκησε τη Γαλλία με 2-1, για να τερματίσει τρίτη στον Α΄ Όμιλο. Μετά τον αγώνα εναντίον της Γαλλίας, προσπάθησε να χαιρετήσει τον Γάλλο προπονητή, Ρεμόν Ντομενέκ, αλλά ο τελευταίος αρνήθηκε.
Στις 25 Ιουνίου 2010, ανακοίνωσε τη συνταξιοδότησή του ως προπονητής ποδοσφαίρου.
Ισχαιμία
Η ισχαιμία είναι μια ομάδα διαταραχών του αίματος και των αγγείων λόγω συνήθως μειωμένης παροχής του, η οποία προκαλεί ανεπαρκή οξυγόνωση. Υπάρχουν 7 είδη Ισχαιμίας που επηρεάζουν την παροχή του αίματος και ταυτόχρονα πολλά όργανα του σώματος. Γενικά, προκαλείται από προβλήματα στα αιμοφόρα αγγεία, με επακόλουθη βλάβη ή δυσλειτουργία του ιστού, δηλ. υποξία και μικροαγγειακή δυσλειτουργία. Επίσης οφείλεται σε αγγειοσυστολή, θρόμβωση ή εμβολή. Αναφέρεται όχι μόνο στην περιορισμένη ροή του οξυγόνου, αλλά και στη μειωμένη διαθεσιμότητα θρεπτικών ουσιών και ανεπαρκή απομάκρυνση μεταβολικών αποβλήτων. Μπορεί να είναι μερική (κακή διάχυση) ή ολική.
Συμπτώματα
Η ανεπαρκής παροχή αίματος στους ιστούς προκαλεί την έλλειψη του οξυγόνου στους ιστούς αυτούς. Στους μεταβολικά ενεργούς ιστούς της καρδιάς και του εγκεφάλου, η χαμηλή παροχή του αίματος μπορεί να επιφέρει μη αναστρέψιμη βλάβη σε μόλις 3-4 λεπτά. Τα νεφρά καταστρέφονται επίσης γρήγορα από απώλεια ροής αίματος (νεφρική ισχαιμία). Από την άλλη, οι ιστοί με βραδύτερους μεταβολικούς ρυθμούς μπορούν να υποστούν μη αναστρέψιμη βλάβη μέσα σε 20 λεπτά.
Εάν δεν υπάρξει άμεση επέμβαση, η ισχαιμία μπορεί να προχωρήσει γρήγορα σε νέκρωση του ιστού και στη γάγγραινα μέσα σε λίγες ώρες. Η παράλυση είναι ένα πολύ αργό σημάδι οξείας αρτηριακής ισχαιμίας και σηματοδοτεί το θάνατο των νεύρων που τροφοδοτούν το άκρο. Η ανωμαλία στη βάδιση και η αδυναμία του ποδιού μπορεί να συμβεί ως αποτέλεσμα νευρικής βλάβης. Επειδή τα νεύρα είναι εξαιρετικά ευαίσθητα στην υποξία, η παράλυση των άκρων ή η ισχαιμική νευροπάθεια μπορεί να παραμείνει μετά από επαναγγείωση ως ένα μόνιμο επακόλουθο.
Καρδιά
μικρογραφία|Πλήρωση των αθηρωματικών πλακών στις στεφανιαίες αρτηρίες, κάτι το οποίο οδηγεί στη [[Στεφανιαία νόσος|στεφανιαία νόσο.]] Η ισχαιμία του μυοκαρδίου μπορεί να είναι ασυμπτωματική ή μπορεί να προκαλέσει πόνο στο στήθος, γνωστό ως στηθάγχη. Εμφανίζεται όταν ο καρδιακός μυς ή το μυοκάρδιο λαμβάνει ανεπαρκή ροή αίματος. Αυτό οφείλεται συχνότερα στην αθηροσκλήρωση, η οποία είναι η μακροχρόνια συσσώρευση πλακών πλούσιων σε χοληστερόλη στις στεφανιαίες αρτηρίες. Η στεφανιαία καρδιακή νόσος είναι η πιο κοινή αιτία θανάτου στις περισσότερες δυτικές χώρες κι ένας από τους βασικούς λόγους εισαγωγής στο νοσοκομείο.
Έντερο
Τόσο το παχύ όσο και το λεπτό έντερο μπορεί να επηρεαστούν από την χαμηλή παροχή αίματος. Η ισχαιμία του παχέος εντέρου μπορεί να οδηγήσει σε μια φλεγμονώδη διαδικασία γνωστή ως ισχαιμική κολίτιδα. Η ισχαιμία του λεπτού εντέρου ονομάζεται μεσεντέριος ισχαιμία.
Εγκέφαλος
μικρογραφία|Τομή εγκεφάλου από αυτοψία ατόμου που είχε οξύ ισχαιμικό εγκεφαλικό επεισόδιο. Η εγκεφαλική ισχαιμία είναι η ανεπαρκής ροή αίματος στον εγκέφαλο και μπορεί να είναι οξεία ή χρόνια. Το οξύ ισχαιμικό εγκεφαλικό επεισόδιο είναι μια νευρολογική κατάσταση έκτακτης ανάγκης που μπορεί να είναι αναστρέψιμη εάν αντιμετωπιστεί γρήγορα. Προβλήματα στην παροχή αίματος στον εγκέφαλο που διαρκούν για μεγάλο χρονικό διάστημα μπορούν να οδηγήσουν σε μια μορφή άνοιας που ονομάζεται αγγειακή άνοια. Ένα σύντομο ισχαιμικό επεισόδιο που επηρεάζει τον εγκέφαλο ονομάζεται παροδική ισχαιμική προσβολή (TIA). Το 10% των περιπτώσεων με TIA εξελίσσεται σε εγκεφαλικό επεισόδιο εντός των 90 ημερών, τα μισά από τα οποία συμβαίνουν τις δύο πρώτες ημέρες μετά την TIA.
Άκρα
Η οξεία ισχαιμία άκρου (ALI) εμφανίζεται όταν υπάρχει ξαφνική έλλειψη ροής αίματος προς το ένα άκρο. Προκαλείται από εμβολή ή θρόμβωση ή σπάνια από τομή ή τραύμα. Η θρόμβωση προκαλείται συνήθως από περιφερική αγγειακή νόσο (αθηροσκληρωτική νόσος που οδηγεί σε απόφραξη των αιμοφόρων αγγείων), ενώ η εμβολή είναι συνήθως καρδιακής προέλευσης.
Δέρμα
Η μειωμένη ροή του αίματος προς τα στρώματα του δέρματος μπορεί να οδηγήσει σε στίγματα ή ανομοιογενή αποχρωματισμό του δέρματος.
Νεφρά
Η νεφρική ισχαιμία προκαλείται από τη χαμηλή ροής αίματος προς τα νεφρικά κύτταρα. Η δυσλειτουργία αυτή μπορεί να οδηγήσει στη συρρίκνωση ενός ή και των δύο νεφρών, στη νεφραγγειακή υπέρταση, στην οξεία νεφρική ανεπάρκεια, στην προοδευτική αζωθαιμία, και στο οξύ πνευμονικό οίδημα. Η νεφρική ισχαιμία είναι μια ασθένεια με υψηλό ποσοστό θνησιμότητας και υψηλή νοσηρότητα. Η αποτυχία θεραπείας της θα μπορούσε να προκαλέσει χρόνια νεφρική ανεπάρκεια και ανάγκη για νεφρική χειρουργική επέμβαση.
Αίτια
Η ισχαιμία είναι μια αγγειακή νόσος που προέρχεται από τη διακοπή της παροχής αρτηριακού αίματος σε έναν ιστό, όργανο ή άκρο που, εάν δεν αντιμετωπιστεί, μπορεί να οδηγήσει σε θάνατο των ιστών. Μπορεί να προκληθεί από εμβολή, αθηρωμάτωση αρτηρίας ή τραύμα. Τα φλεβικά προβλήματα όπως η απόφραξη της φλεβικής εκροής και οι καταστάσεις χαμηλής ροής μπορούν να προκαλέσουν οξεία αρτηριακή ισχαιμία. Ένα ανεύρυσμα είναι μια από τις πιο συχνές αιτίες οξείας αρτηριακής ισχαιμίας. Άλλες αιτίες είναι οι καρδιακές παθήσεις όπως το έμφραγμα του μυοκαρδίου, η ανεπάρκεια της μιτροειδούς βαλβίδας, η χρόνια κολπική μαρμαρυγή, η καρδιομυοπάθεια, και η απώλεια άκρου, σε όλες τις περιπτώσεις οι θρόμβοι είναι επιρρεπείς σε ανάπτυξη.
Έμφραξη
Οι θρόμβοι μπορεί να αποκολληθούν και να μεταφερθούν οπουδήποτε στο κυκλοφορικό σύστημα, όπου μπορεί να οδηγήσουν σε πνευμονική εμβολή, που είναι μία οξεία αρτηριακή απόφραξη που προκαλεί την απότομη μείωση της παροχής του οξυγόνου και αίματος. Ο βαθμός και η έκταση των συμπτωμάτων εξαρτώνται από το μέγεθος και τη θέση της απόφραξης, την εμφάνιση θρυμματισμού θρόμβου με εμβολή σε μικρότερα αγγεία και τον βαθμό της περιφερικής αρτηριακής νόσου (PAD).
Τραύμα
Ο τραυματισμός του άκρου μπορεί να προκαλέσει μερική ή ολική απόφραξη ενός αγγείου από συμπίεση, διάτμηση ή ρήξη. Η οξεία αρτηριακή απόφραξη μπορεί να αναπτυχθεί ως αποτέλεσμα της αρτηριακής ανατομής στην καρωτιδική αρτηρία ή αορτή ή ως αποτέλεσμα αρτηριακού τραυματισμού (π.χ. μετά από αγγειογραφία).
Άλλα
Ανεπαρκής ροή αίματος σε ένα μέρος του σώματος μπορεί να προκληθεί από οποιοδήποτε από τα ακόλουθα:
Παθοφυσιολογία
Η αποκατάσταση της παροχής του αίματος σε ισχαιμικούς ιστούς μπορεί να προκαλέσει επιπρόσθετη βλάβη γνωστή ως βλάβη ισχαιμίας / επαναδιάχυσης (IRI) που μπορεί να είναι πιο επιβλαβής από την αρχική ισχαιμία. Η επαναφορά της ροής του αίματος φέρνει το οξυγόνο στους ιστούς, προκαλώντας μεγαλύτερη παραγωγή ελεύθερων ριζών και δραστικών μορφών οξυγόνου (ROS) που καταστρέφουν τα κύτταρα. Επίσης, φέρνει περισσότερα ιόντα ασβεστίου στους ιστούς προκαλώντας περαιτέρω υπερφόρτωση ασβεστίου, κάτι το οποίο μπορεί να οδηγήσει σε δυνητικά θανατηφόρες καρδιακές αρρυθμίες και να επιταχύνει την κυτταρική αυτοκαταστροφή. Η αποκατάσταση της ροής του αίματος αυξάνει επίσης την φλεγμονώδη απόκριση των κατεστραμμένων ιστών, όπου τα λευκά αιμοσφαίρια καταστρέφουν τα προσβεβλημένα κύτταρα, τα οποία υπό διαφορετικές συνθήκες θα μπορούσαν να είναι βιώσιμα.
Θεραπεία
Η έγκαιρη θεραπεία είναι απαραίτητη για να μπορεί να διασωθεί το προσβεβλημένο άκρο. Οι επιλογές θεραπείας περιλαμβάνουν ένεση αντιπηκτικού, θρομβόλυση, εμβολεκτομή, χειρουργική επαναγγείωση ή μερικό ακρωτηριασμό. Η αντιπηκτική θεραπεία ξεκινά για την αποτροπή περαιτέρω διεύρυνσης του θρόμβου. Συνήθως επιλέγεται η τυπική μη κλασματοποιημένη ηπαρίνη IV.
Εάν η κατάσταση του ισχαιμικού άκρου σταθεροποιηθεί με αντιπηκτικό, η προσφάτως σχηματισμένη εμβολή μπορεί να υποβληθεί σε αγωγή με κατευθυνόμενη θρομβόλυση μέσω καθετήρα και με ενδοαρτηριακή έγχυση θρομβολυτικού παράγοντα (π.χ., ιστικού ενεργοποιητή του πλασμινογόνου (tPA), στρεπτοκινάσης ή ουροκινάσης). Ένας καθετήρας τοποθετημένος διαδερμικά στη μηριαία αρτηρία και σπειρωμένος στη θέση του θρόμβου χρησιμοποιείται για την έγχυση του φαρμάκου. Σε αντίθεση με τα αντιπηκτικά, οι θρομβολυτικοί παράγοντες δρουν άμεσα για την επίλυση του θρόμβου σε διάστημα 24 έως 48 ωρών.
Μπορεί να είναι απαραίτητη η άμεση αρτηριοτομή για την απομάκρυνση του θρόμβου. Η χειρουργική επαναγγείωση μπορεί να χρησιμοποιηθεί στη συνέχεια για το κλείσιμο του τραύματος (π.χ. ρήξη της αρτηρίας). Ο ακρωτηριασμός χρησιμοποιείται μόνο στις περιπτώσεις όπου δεν είναι δυνατή η διάσωση του άκρου. Εάν ο ασθενής εξακολουθεί να βρίσκεται σε κίνδυνο περαιτέρω εμβολής από κάποια επίμονη πηγή, όπως χρόνια κολπική μαρμαρυγή, η θεραπεία περιλαμβάνει μακροχρόνια αντιπηκτική αγωγή για την πρόληψη περαιτέρω οξέων αρτηριακών ισχαιμικών επεισοδίων.
Η μείωση της θερμοκρασίας του σώματος μειώνει τον αερόβιο μεταβολικό ρυθμό των προσβεβλημένων κυττάρων, μειώνοντας τις άμεσες επιπτώσεις της υποξίας. Μειώνει επίσης την απόκριση στην φλεγμονή και τη βλάβη της ισχαιμίας / επανέγχυσης. Για τραυματισμούς από κρυοπαγήματα, ο περιορισμός της απόψυξης και της θέρμανσης των ιστών είναι απαραίτητος μέχρι οι θερμότερες θερμοκρασίες να είναι διατηρήσιμες, κάτι το οποίο μπορεί να μειώσει τη βλάβη της ισχαιμίας / επανέγχυσης.
Το ισχαιμικό εγκεφαλικό επεισόδιο αντιμετωπίζεται μερικές φορές με διάφορα επίπεδα θεραπείας με στατίνες κατά την έξοδο από το νοσοκομείο, ενώ στη συνέχεια ακολουθεί περιορισμός στο σπίτι για κάποιο χρονικό διάστημα, σε μια προσπάθεια μείωσης του κινδύνου ανεπιθύμητων ενεργειών.
Παραπομπές
Κατηγορία:Ισχαιμία Κατηγορία:Αγγειοχειρουργική
Κατάλογος έργων της Βατικανής Πινακοθήκης
Η σελίδα αυτή περιέχει εικονογραφημένο κατάλογο έργων της Βατικανής Πινακοθήκης.
Κατηγορία:Κατάλογοι έργων τέχνης ανά μουσείο
Λεγανές
Η Λεγανές (ισπανικά: Leganés) είναι πόλη και δήμος της Κοινότητας της Μαδρίτης στην Ισπανία. Αποτελεί τον πέμπτο μεγαλύτερο δήμο της Μητροπολιτικής Περιοχής της ισπανικής πρωτεύουσας, με πληθυσμό 188.000, η οποία βρίσκεται στα νοτιοδυτικά της, σε μια απόσταση 11χμ από αυτή, μεταξύ των περιφερειακών οδών Μ40 και Μ50.
Την διαπερνά το ρυάκι Μπουτάρκε, παραπόταμος του ποταμού Μανθανάρες και συνορεύει στα βόρεια με τις γειτονιές Λατίνα και Καραβαντσέλ της Μαδρίτης, στα δυτικά με την Αλκορκόν, στα ανατολικά με τη Χετάφε και το διαμέρισμα Μπιγιαβέρδε και στα νότια με τη Φουενλαβράδα.
Παρότι υφίσταται ως οικισμός από τον 14ο αιώνα, ιδρυθείς σε λιμνώδη περιοχή (εξ ου και το αρχικό της όνομα Legamar) η αγροτική έξοδος του δεύτερου τρίτου του 20ού αιώνα από τον ισπανικό νότο προς την πρωτεύουσα υπήρξε η αιτία ανάδειξής της σε έναν από τους κύριους δήμους της μητροπολιτικής περιοχής της Μαδρίτης, λειτουργώντας αρχικά ως πόλη κοιτώνας και αναπτύσσοντας σταδιακά μια αυτόνομη ύπαρξη. Ιστορικά υπήρξε έδρα του πρώτου ψυχιατρείου της χώρας ενώ είναι έδρα και της ομώνυμης ποδοσφαιρικής ομάδας.
Συνδέεται με την πρωτεύουσα και με τις γειτονικές πόλεις με τη γραμμή 12 του μητροπολιτικού σιδηροδρόμου της Μαδρίτης.
Εξωτερικοί σύνδεσμοι
Κατηγορία:Δήμοι της Κοινότητας της Μαδρίτης
Αρχιεπισκοπή Κέρκυρας, Ζακύνθου και Κεφαλληνίας
Η Ρωμαιοκαθολική Αρχιεπισκοπή Κέρκυρας, Ζακύνθου και Κεφαλονιάς (Archdioecesis Corcyrensis, Zacynthiensis et Cephaloniensis) είναι καθολική αρχιεπισκοπή που περιλαμβάνει τη Κέρκυρα, τη Ζάκυνθο και την Κεφαλονιά. Ιδρύθηκε το 1310 ως επισκοπή της Κέρκυρας και το 1919 επεκτάθηκε σε Μητροπολιτική Αρχιεπισκοπή Κέρκυρας – Ζακύνθου – Κεφαλληνίας.
Παραπομπές
Κατηγορία:Ζάκυνθος Κατηγορία:Κεφαλονιά Κατηγορία:Κέρκυρα Κατηγορία:Ρωμαιοκαθολικές επισκοπές στην Ελλάδα Κατηγορία:Λήμματα που περιέχουν κείμενο στα λατινικά
Ντμίτρι Ούτκιν
Νεανικά χρόνια
Ο Ντμίτρι Ούτκιν γεννήθηκε στις 11 Ιουνίου 1970, στην οικογένεια ενός γεωλόγου στην πόλη Ασμπέστ της Σιβηρίας, στην περιφέρεια Σβερντλόφσκ της Ρωσικής SFSR, της Σοβιετική Ένωση ς. Ήταν παντρεμένος με την Έλενα Στσερμπίνινα, αλλά το ζευγάρι χώρισε στις αρχές της δεκαετίας του 2000.
Πολιτικές απόψεις
Ο Ούτκιν φέρεται να έχει συμπάθειες με το Τρίτο Ράιχ από τη Μέδουσα (Meduza), που εδρεύει στη Λετονία και πιστεύεται ότι είναι νεοναζί από τον Βρετανικό Εθνικό Κόσμο. Το 2021, εμφανίστηκαν εικόνες του Ούτκιν, που υποτίθεται ότι δείχνουν στην άκρη του γιακά το σήμα Waffen-SS και τατουάζ του αετού Ράιχσαντλερ στο γιακά και στο στήθος του. Επιπλέον, πολλά εξέχοντα μέλη της ομάδας Βάγκνερ έχουν φωτογραφηθεί ή ηχογραφηθεί με ναζιστικές στολές ή να συμμετέχουν σε αναπαραστάσεις γεγονότων του Β' Παγκοσμίου Πολέμου.
Ρωσία και Σλαβονικό Σώμα
Ο Ούτκιν υπηρέτησε ως διοικητής του 700ου ξεχωριστού ειδικού αποσπάσματος της 2ης ξεχωριστής ειδικής ταξιαρχίας της κύριας διεύθυνσης του Γενικού Επιτελείου των Ενόπλων Δυνάμεων της Ρωσικής Ομοσπονδίας (GRU), που στάθμευε στο Πετσόρι, στην περιοχή Πσκοφ, μέχρι το 2013. Μετά τη συνταξιοδότησή του, εντάχθηκε στο Σλαβονικό Σώμα, πολεμώντας στο πλευρό του Σύρου προέδρου Μπασάρ αλ Άσαντ κατά τη διάρκεια του εμφυλίου πολέμου το 2013, αλλά επέστρεψε στη Μόσχα τον Οκτώβριο.
Ομάδα Βάγκνερ
Σχεδόν αμέσως μετά την επιστροφή του στη Ρωσία, ο Ούτκιν φέρεται να δημιούργησε τη δική του ομάδα μισθοφόρων. Ο Ούτκιν, ο οποίος φέρεται να έχει πάθος για την ιστορία του Τρίτου Ράιχ, είχε το διακριτικό του Βάγκνερ, υποτίθεται προς τιμήν του Ρίτσαρντ Βάγκνερ. Ο Ούτκιν και η «Ομάδα Βάγκνερ» του, καθώς και αρκετοί βετεράνοι του Σλαβονικού Σώματος εθεάθησαν τόσο στην Κριμαία τον Φεβρουάριο του 2014 όσο και στη συνέχεια στο Ντονμπάς, όπου πολέμησαν για τους φιλορώσους αυτονομιστές κατά τη διάρκεια του Ρωσο-Ουκρανικού Πολέμου. Η Gazeta.ru αναφέρει ότι ο Ούτκιν και οι άνδρες του θα μπορούσαν να είχαν εμπλακεί στη δολοφονία αρκετών διοικητών πεδίου της αυτοαποκαλούμενης Λαϊκής Δημοκρατίας του Λουχάνσκ. Η τουρκική εφημερίδα Yeni Şafak ανέφερε ότι ο Ούτκιν ήταν πιθανότατα ένα πρόσωπο της εταιρείας, ενώ ο πραγματικός επικεφαλής του Βάγκνερ ήταν κάποιος άλλος.
Ο Ούτκιν εθεάθη στο Κρεμλίνο κατά τη διάρκεια του εορτασμού της Ημέρας των Ηρώων της Πατρίδας στις 9 Δεκεμβρίου 2016. Παρευρέθηκε στον εορτασμό ως βραβευμένος με τέσσερα Τάγματα Θάρρους και φωτογραφήθηκε με τον Πρόεδρο της Ρωσίας, Βλαντιμίρ Πούτιν. Ο Ντμίτρι Πεσκόφ, ο γραμματέας Τύπου του Ρώσου Προέδρου, παραδέχτηκε ότι ο Ούτκιν ήταν πράγματι μεταξύ των προσκεκλημένων, αλλά δεν σχολίασε τη σχέση του με τους μισθοφόρους.
Το RBK ανέφερε ότι μετά την ολοκλήρωση μιας εκπαίδευσης στο Κράι Κρασνοντάρ, ο Ούτκιν και οι άνδρες του επέστρεψαν στη Συρία το 2015. Αμέσως μετά την έναρξη των ρωσικών αεροπορικών επιδρομών, εμφανίστηκαν αναφορές για τους θανάτους Ρώσων μισθοφόρων, που πολεμούσαν στο έδαφος. Αρκετές εικόνες διαδόθηκαν στα μέσα κοινωνικής δικτύωσης, που προφανώς απεικονίζουν ένοπλους Ρώσους, που σκοτώθηκαν κατά τη μάχη της Παλμύρας τον Μάρτιο του 2016. Το Sky News είχε αναφέρει ότι περίπου 500 με 600 άτομα, κυρίως μισθοφόροι Βάγκνερ, σκοτώθηκαν στη Συρία το 2016.
Τον Ιούνιο του 2017, οι Ηνωμένες Πολιτείες επέβαλαν κυρώσεις κατά του Ούτκιν ως επικεφαλής της Ομάδας Βάγκνερ. Τον Νοέμβριο του 2017, η RBK ανέφερε τον διορισμό του Ούτκιν ως Διευθύνοντος Συμβούλου της Concord Management and Consulting, της εταιρείας διαχείρισης της εταιρείας εστιατορίου που ανήκει στον Γιεβγένι Πριγκόζιν, ο οποίος πιστεύεται ότι είναι ο χρηματοδότης της Ομάδας Βάγκνερ. Ωστόσο, η Bellingcat ισχυρίζεται ότι αυτός ήταν ένας διαφορετικός Ντμίτρι Ούτκιν.
Στις 13 Δεκεμβρίου 2021, το Συμβούλιο της Ευρωπαϊκής Ένωσης επέβαλε περιοριστικά μέτρα κατά του Ούτκιν και άλλων ατόμων, που συνδέονται με την ομάδα Βάγκνερ. Σε σχέση με τον Ούτκιν, κατηγορήθηκε ότι είναι «υπεύθυνος για σοβαρές παραβιάσεις των ανθρωπίνων δικαιωμάτων, που διέπραξε η ομάδα, που περιλαμβάνουν βασανιστήρια και εξωδικαστικές, συνοπτικές ή αυθαίρετες εκτελέσεις και δολοφονίες».
Κατασπαραγμός από θηρία
μικρογραφία|Λεοπαρδάλεις επιτίθενται σε εγκληματία, ρωμαϊκό μωσαϊκό του 3ου αιώνα. Εκτίθεται στο αρχαιολογικό μουσείο της Τυνησίας.|εναλλ.= O κατασπαραγμός από θηρία (λατινικά: damnatio ad bestias) ήταν μορφή της θανατικής ποινής στην Αρχαία Ρώμη, κατά την οποία οι καταδικασμένοι σκοτώνονταν από άγρια ζώα, συνήθως λιοντάρια. Αυτός ο τρόπος εκτέλεσης, που πρωτοεφαρμόστηκε γύρω στον 2ο π.Χ. αιώνα, ήταν μέρος μιας ευρύτερης κατηγορίας αιματηρών θεαμάτων που αποκαλούνταν Bestiarii. Η καταδίκη σε κατασπαραγμό θεωρείτο θέαμα κατάλληλο για την ψυχαγωγία των κατώτερων κοινωνικών τάξεων της ρωμαϊκής κοινωνίας.
Καματριάδες Ευβοίας
Οι Καματριάδες (επίσημη ονομασία αι Καματριάδες) είναι ημιορεινό χωριό της βόρειας Εύβοιας, χτισμένο στους βόρειους πρόποδες του όρους Τελεθρίου. Έχει υψόμετρο 362 μέτρα και βρίσκεται 9 χιλιόμετρα νότια-νοτιοανατολικά της Ιστιαίας. Έχει 90 μόνιμους κατοίκους (απογραφή 2011). Πολιούχος του χωριού είναι ο Άγιος Παντελεήμων.
Ονομασία
Είναι ιστορικά βέβαιο ότι το χωριό χτίστηκε από κατοίκους του χωριού Γαλατσάδες που βρίσκεται σε απόσταση 2 χιλιομέτρων και σε μεγαλύτερο υψόμετρο. Η παράδοση αναφέρει ότι οι γεωργοί κάτοικοί των Γαλατσάδων που είχαν τα χωράφια τους στην περιοχή που σήμερα είναι το χωριό Καματριάδες, δεν ήθελαν μετά το τέλος των εργασιών τους να επιστρέψουν τα καματερά τους (βόδια για το όργωμα των χωραφιών) στο χωριό. Αυτό τους βοηθούσε για τις εργασίες της επόμενης μέρας, και παράλληλα τα ζώα τους αναπαυόταν. Έτσι στην αρχή έμεναν μόνο τα ζώα, στην συνέχεια και οι βοσκοί τους (βουκόλοι) και μετά και οι καλλιεργητές. Από τον πρόχειρο καταυλισμό που υπήρξε στην αρχή δημιουργήθηκε μόνιμος οικισμός, οι Καματεράδες (ο τόπος που ήταν για τα καματερά). Η λέξη Καματεράδες τροποποιήθηκε και έγινε Καματριάδες.
Ιστορία
Ο Πέτρος Δικαίος το 1838 αγόρασε από τους Τούρκους τις Καματριάδες μαζί με τα γειτονικά χωριά Γαλατσάδες και Καστανιώτισσα. Το 1843 οι Καματριάδες μαζί με τις Γαλατσάδες πουλήθηκαν στον Ερρίκο Δανιήλ και την Κλάρα Εκκερσάλλ. Το 1864 και 1866 έγινε η διανομή του χωριού στους κατοίκους του.
Αναφέρεται επίσημα ως ξεχωριστός οικισμός, μετά την επανάσταση του 1821 και την ενσωμάτωση της Εύβοιας, το 1879 με το ΦΕΚ 50Α - 25/07/1879 να προσαρτάται στον τότε Δήμο Τελεθρίου.
Οικονομία
Οι κάτοικοι ασχολούνται κύρια με τη γεωργία, την κτηνοτροφία και την υλοτομία. Τα τελευταία χρόνια αρκετοί ασχολούνται και με τον τουρισμό, αφού το χωριό αποτελεί προορισμό για τους φίλους του βουνού (πεζοπορία, ιππασία, ορειβασία).
Πηγές
Κατηγορία:Χωριά του νομού Εύβοιας Κατηγορία:Δήμος Ιστιαίας - Αιδηψού
Λογιστικό λογισμικό
Λογισμικό λογιστικό (Accounting Software) είναι το λογισμικό που παρακολουθεί τα οικονομικά στοιχεία της επιχείρησης. Στην Ελλάδα δεν είναι ξεκάθαρος ο όρος ενώ σε Ευρώπη και Αμερική υπάρχει ως ορολογία
Το λογιστικό λογισμικό στην Ελλάδα το αναζητάμε με τις παρακάτω έννοιες:
Το λογιστικό λογισμικό, συνηθίζεται να είναι εφαρμογές υπολογιστή και να απαιτεί λειτουργικό Windows. Η παραπάνω συνήθεια υπάρχει γιατί:
Παραπομπές
Κατηγορία:Λογισμικό εφαρμογών
Πρωτάθλημα Ε.Π.Σ. Αθηνών 1938-39
thumb|right|300px|Η ομάδα του Παναθηναϊκού Στο Πρωτάθλημα Α΄ κατηγορίας της ΕΠΣ Αθηνών την περίοδο 1938-39 πρωταθλητής αναδείχθηκε ο Παναθηναϊκός. Όμως, στο πανελλήνιο πρωτάθλημα προκρίθηκαν οι πέντε πρώτες ομάδες του πρωταθλήματος της ΕΠΣΑ, οι οποίες με τρεις ομάδες σπό την Ε.Π.Σ. Πειραιώς συγκρότησαν τον Νότιο Όμιλο του πρωταθλήματος. Έτσι συνέβη το παράδοξο πρωταθλητής Αθήνας να αναδειχθεί ο Παναθηναϊκός και πρωταθλήτρια Ελλάδος η δευτεραθλήτρια Αθηνών ΑΕΚ. Από τη σεζόν αυτή καθιερώθηκε από την ΕΠΟ σε όλες τις διοργανώσεις η βαθμολογία 3-2-1, ώστε να υπάρχει δυνατότητα μηδενισμού όποιας ομάδας αρνείτο να πάρει μέρος σε αγώνα. Το σύστημα αυτό ίσχυσε ως τη σεζόν 1972-73, δηλαδή για 35 χρόνια.
Διοργάνωση
Τη σεζόν αυτή μετείχαν όλες οι ομάδες στο τοπικό πρωτάθλημα αλλά διεξήχθη και διευρυμένο πανελλήνιο πρωτάθλημα σε δυο ομίλους, Νότιο και Βόρειο. Η ΕΠΣ Αθήνας έστειλε τις πέντε πρώτες ομάδες της στο Νότιο όμιλο. Επειδή απαιτούνταν πολύς χρόνος για να διεξαχθούν πλήρεις οι αγωνιστικές (10 του τοπικού + 14 του νοτίου ομίλου + ο διπλός τελικός), αποφασίστηκε οι ομάδες που προκρίθηκαν για το πανελλήνιο πρωτάθλημα να μην αγωνιστούν ξανά μεταξύ τους αλλά να μεταφέρουν τα μεταξύ τους αποτέλεσματα των τοπικών πρωταθλημάτων.
Α΄ κατηγορία
Στο πρωτάθλημα Α΄ κατηγορίας της ΕΠΣΑ έλαβαν μέρος έξι ομάδες. Αγωνίστηκαν σε ένα σύστημα δύο γύρων (10 αγώνες) και πρωταθλητής αναδείχθηκε ο Παναθηναϊκός, ο οποίος μαζί με τις επόμενες τέσσερις ομάδες προκρίθηκε στο Νότιο Όμιλο του πανελληνίου πρωταθλήματος. Η Δάφνη Μεταξουργείου τερμάτισε τελευταία και έδωσε αγώνες διαβάθμισης με τον πρωταθλητή της Β΄ κατηγορίας για να διασφαλίσει την παραμονή της. Τελικά, παρέμεινε έτσι κι αλλιώς, αφού αυξήθηκε σε οκτώ (8) ο αριθμός των ομάδων στην Α΄ κατηγορία.
Βαθμολογία
* Την 9η αγωνιστική ο Ατρόμητος είχε 12β (9-45 γκολ) και η Δάφνη 11β (6-30 γκολ).
Β΄ κατηγορία
Στην πρώτη θέση ισοβάθμισαν Αθηναϊκός και Παγκράτι που έδωσαν αγώνα κατάταξης με νικητή τον Αθηναϊκό που κατέκτησε τον τίτλο και την άνοδο. Τελικά ανέβηκε και το Παγκράτι λόγω αύξησης του αριθμού των ομάδων Α΄ κατηγορίας.
Γ΄ κατηγορία
Διεξήχθη πρωτάθλημα ενός γύρου (9 αγώνες). Οι τρεις πρώτες ομάδες πέρασαν στην τελική φάση, η οποία διεξήχθη σε έξι αγωνιστικές για την ανάδειξη του πρωταθλητή που κέρδισε την άνοδο στη Β΄ κατηγορία χωρίς αγώνες διαβάθμισης. Τελικά ανέβηκαν και άλλοι σύλλογοι.
* Με ανακοίνωσή του ο Ερμής κοινοποίησε πως συνενώθηκε με την Α.Ε. Νέας Ερυθραίας και μετονομάστηκε σε Πανερυθραϊκός Α.Σ., οπότε οι σύλλογοι που τελικά πήραν μέρος ήταν 11.
Πηγές
Κατηγορία:Ε.Π.Σ. Αθηνών Κατηγορία:Εγχώρια ποδοσφαιρικά πρωταθλήματα 1938-1939
Κάθριν Σουίτσερ
Η Κάθριν Βιρτζίνια Σουίτσερ (γεννήθηκε στις 5 Ιανουαρίου 1947 στο Άμπεργκ της Γερμανίας) είναι Αμερικανίδα μαραθωνοδρόμος, συγγραφέας και σχολιαστής της τηλεόρασης.
Το 1967, έγινε η πρώτη γυναίκα που έτρεξε στον Μαραθώνιο της Βοστώνης ως επίσημα εγγεγραμμένη αγωνιζόμενη. Κατά τη διάρκεια της πορείας της, ο διευθυντής αγώνων Τζοκ Σέμπλ επιτέθηκε επανειλημμένα στη Σουίτσερ προσπαθώντας να αρπάξει τον αριθμό συμμετοχής της και να τη σταματήσει από το να τρέχει. Αφού χτύπησε τον προπονητή της Σουίτσερ και επίσης αγωνιζόμενο δρομέα Άρνι Μπριγκς, όταν αυτός προσπάθησε να την προστατεύσει, τον Σεμπλ έριξε στο έδαφος ο φίλος της Σουίτσερ, Τόμας Μίλλερ, ο οποίος έτρεχε μαζί της και η Σουίτσερ ολοκλήρωσε τον αγώνα.
Η Ερασιτεχνική Αθλητική Ένωση απαγόρευσε στις γυναίκες να αγωνίζονται σε αγώνες ενάντια στους άνδρες ως αποτέλεσμα της συμμετοχής της και μόλις το 1972 ο Μαραθώνιος της Βοστώνης καθιέρωσε έναν επίσημο αγώνα γυναικών.
Ζωή και καριέρα
Η Κάθριν Σουίτσερ γεννήθηκε στο Άμπεργκ της Γερμανίας, κόρη ενός λοχαγού του στρατού των Ηνωμένων Πολιτειών. Η οικογένειά της επέστρεψε στις Ηνωμένες Πολιτείες το 1949. Η Σουίτσερ αποφοίτησε από το Γυμνάσιο George C. Marshall στην κομητεία Fairfax της Βιρτζίνια και στη συνέχεια φοίτησε στο Κολέγιο Lynchburg. Μεταφέρθηκε στο Πανεπιστήμιο των Συρακουσών το 1967, όπου σπούδασε δημοσιογραφία και αγγλική λογοτεχνία. Αποφοίτησε το 1968 με πτυχίο και με μεταπτυχιακό το 1972.
1967 Μαραθώνιος της Βοστώνης
Αφού ο 50χρονος προπονητής της Σουίτσερ, Άρνι Μπριγκς, επέμεινε ότι ο μαραθώνιος ήταν πολύ μεγάλη απόσταση για να τρέξει μία «εύθραυστη γυναίκα», παραδέχτηκε ότι «Αν οποιαδήποτε γυναίκα μπορούσε να το κάνει, αυτή θα ήσουν εσύ, αλλά θα πρέπει να το αποδείξεις σε μένα. Αν τρέξεις την απόσταση στην προπόνηση, θα είμαι ο πρώτος που θα σε πάει στη Βοστώνη». Η Σουίτσερ εκπαιδεύτηκε μαζί του για τον Μαραθώνιο της Βοστώνης το 1967, τον οποίο ολοκλήρωσε με αριθμό συμμετοχής 261 ως μέλος του αθλητικού συλλόγου των Συρακουσών Χάριερς. Ως αποτέλεσμα της συμμετοχής της, η Ερασιτεχνική Αθλητική Ένωση (AAU) απαγόρευσε στις γυναίκες να συμμετέχουν σε αγώνες με άνδρες. Χρειάστηκαν πέντε ακόμη χρόνια πριν ο Μαραθώνιος της Βοστώνης διοργανώσει τον πρώτο επίσημο αγώνα γυναικών. Ο χρόνος ολοκλήρωσής της περίπου 4 ωρών και 20 λεπτών ήταν σχεδόν μία ώρα πίσω από την πρώτη γυναίκα που τερμάτισε, τη Ρομπέρτα "Μπόμπι" Γκιμπ, η οποία είχε απορριφθεί για εγγραφή στον αγώνα και δεν δέχθηκε επίθεση κατά τη διάρκεια του αγώνα.
Έχοντας ελέγξει ότι το βιβλίο κανονισμών για τον μαραθώνιο δεν ανέφερε το φύλο, η Σουίτσερ εγγράφηκε στον αγώνα χρησιμοποιώντας τον επίσημο αριθμό AAU της, το πλήρες τέλος αγώνα, ένα κανονικό πιστοποιητικό καταλληλότητας και με τη φόρμα συμμετοχής «υπογεγραμμένη όπως πάντα υπογράφω το όνομά μου, K.V. Switzer». Δήλωσε, επίσης, ότι το όνομά της είχε ορθογραφικά λάθη στο πιστοποιητικό γέννησής της, οπότε συχνά χρησιμοποιούσε τα αρχικά της για να αποφύγει τη σύγχυση. Ο πατέρας της Σουίτσερ υποστήριξε τη συμμετοχή της κόρης του στον αγώνα και την ημέρα του αγώνα άλλοι δρομείς που συγκεντρώθηκαν για την έναρξη χαιρέτησαν την είσοδό της στον αγώνα με υποστήριξη και ενθουσιασμό, οδηγώντας την να αισθανθεί «πολύ ευπρόσδεκτη».
Ωστόσο, αξιωματούχοι του αγώνα αντιτάχθηκαν στη συμμετοχή γυναικών στον μαραθώνιο και οι φωτογραφίες του διευθυντή αγώνων Τζοκ Σεμπλ που προσπαθούσε να αφαιρέσει τον αριθμό της Σουίτσερ ήταν ευρέως διαδεδομένες στα μέσα ενημέρωσης.
Ο Σεμπλ επιτέθηκε επανειλημμένα στη Σουίτσερ κατά τη διάρκεια του αγώνα σε μία προσπάθεια να αφαιρέσει τον αριθμό αγώνα και να την αποτρέψει από το να συνεχίσει να ανταγωνίζεται.
Στο απομνημονεύμα της, έγραψε:
Instinctively I jerked my head around quickly and looked square into the most vicious face I'd ever seen. A big man, a huge man, with bared teeth was set to pounce, and before I could react he grabbed my shoulder and flung me back, screaming, 'Get the hell out of my race and give me those numbers!'
Σεμπλ χτύπησε τον προπονητή και συναγωνιστή της Σουίτσερ, Άρνι Μπριγκς, όταν ο Μπριγκς προσπάθησε να προστατεύσει την Σουίτσερ. Ο Σεμπλ κατάφερε να αφαιρέσει ένα από τα γάντια της Σουίτσερ και σταμάτησε τις επιθέσεις του μόνο όταν ο τότε φίλος της Σουίτσερ, Τομ Μίλλερ, πρώην παίκτης ποδοσφαίρου 105 κιλών και σε εθνικό επίπεδο καταταγμένος σφυροβόλος που έτρεχε μαζί της, χτύπησε τον Σεμπλ στο έδαφος. Οι φωτογραφίες που τραβήχτηκαν από το περιστατικό έγιναν πρωτοσέλιδα παγκοσμίως. Ο Σεμπλ διαμαρτυρήθηκε σε μία συνέντευξη του 1968 σχετικά με την επιτυχία του Μίλλερ στο να σταματήσει τις φυσικές επιθέσεις του Σεμπλ λέγοντας "Αυτός ο τύπος είναι ένας σφυροβόλος, για όνομα!"
Παρά το βιβλίο κανόνων που δεν αναφέρει το φύλο, ο Σεμπλ αργότερα ισχυρίστηκε ότι στη Σουίτσερ δόθηκε αριθμός μέσω μίας «παράβλεψης» στη διαδικασία ελέγχου εισόδου και αντιμετωπίστηκε ως παρεισδύουσα, όταν ανακαλύφθηκε το υποτιθέμενο «σφάλμα».
Ο διευθυντής του Αθλητικού Συλλόγου Βοστώνης Γουίλ Κλόνεϋ, ο οποίος απέρριψε τη συμμετοχή της Γκιμπ στον Μαραθώνιο της Βοστώνης το 1966 ισχυριζόμενος ότι οι γυναίκες ήταν φυσιολογικά ανίκανες να τρέξουν 26 μίλια, ρωτήθηκε για τη Σουίτσερ που αγωνιζόταν στον μαραθώνιο. Αν και το βιβλίο κανόνων αγώνων δεν ανέφερε το φύλο και η Σουίτσερ είχε μια σωστά εκδοθείσα έγκυρη εγγραφή αγώνα, ο Κλόνεϋ είπε, «Οι γυναίκες δεν μπορούν να τρέξουν στον Μαραθώνιο, επειδή οι κανόνες το απαγορεύουν. Εάν δεν έχουμε κανόνες, η κοινωνία θα βρίσκεται στο χάος. Δεν κάνω τους κανόνες, αλλά προσπαθώ να τους εφαρμόσω. Δεν έχουμε χώρο στον Μαραθώνιο για κανένα μη εξουσιοδοτημένο άτομο, ακόμη και έναν άντρα. Αν αυτό το κορίτσι ήταν η κόρη μου, θα τη χτυπούσα για τιμωρία."
Λόγω της επίσημης συμμετοχής και ολοκλήρωσης του μαραθωνίου από τη Σουίτσερ, η Ερασιτεχνική Αθλητική Ένωση (AAU) απαγόρευσε τη συμμετοχή γυναικών σε όλους τους αγώνες με άνδρες δρομείς, με τους παραβάτες να χάνουν το δικαίωμα να αγωνιστούν σε οποιονδήποτε αγώνα. Η Σουίτσερ, με άλλες γυναίκες δρομείς, προσπάθησε να πείσει την Αθλητική Ένωση της Βοστώνης να επιτρέψει στις γυναίκες να συμμετάσχουν στον μαραθώνιο. Τελικά, το 1972, ο Μαραθώνιος της Βοστώνης καθιέρωσε έναν επίσημο αγώνα γυναικών.
Σύμφωνα με τη Σουίτσερ, εκείνη κατανοούσε τη σοβαρότητα της συμμετοχής και των επιτευγμάτων της:
Μετέπειτα αγώνες, εργασία και τιμές
Η Σουίτσερ ήταν η νικήτρια των γυναικών του Μαραθωνίου της Νέας Υόρκης του 1974, με 3:07:29 (59η συνολικά). Ο προσωπικός της καλύτερος χρόνος για την απόσταση του μαραθωνίου είναι 2:51:37, στη Βοστώνη το 1975.
Η Σουίτσερ ονομάστηκε Γυναίκα Δρομέας της δεκαετίας (1967-77) από το περιοδικό Runner's World και αργότερα έγινε σχολιαστής στην τηλεόραση για μαραθώνιους, ξεκινώντας από τον μαραθώνιο των γυναικών των Ολυμπιακών Αγώνων του 1984 και έλαβε ένα βραβείο Έμμυ για το έργο της. Το 1979, δημιουργήθηκε και διανεμήθηκε το σετ καρτών Supersisters και ένα από τα χαρτιά εμφανίζει το όνομα και την εικόνα της Σουίτσερ.
Έγραψε το βιβλίο Running and Walking for Women over 40 το 1997. Δημοσίευσε τα απομνημονεύματα της, Marathon Woman, τον Απρίλιο του 2007, για τη 40ή επέτειο από την πρώτη της συμμετοχή στον Μαραθώνιο της Βοστώνης. Τον Απρίλιο του 2008, το Marathon Woman κέρδισε το βραβείο Billie για τη δημοσιογραφία για την εμπνευσμένη του απεικόνιση των γυναικών στον αθλητισμό. Όταν επισκέπτεται τον Μαραθώνιο της Βοστώνης, η Σουίτσερ χαίρεται να βλέπει άλλες γυναίκες δρομείς:
"When I go to the Boston Marathon now, I have wet shoulders—women fall into my arms crying. They're weeping for joy because running has changed their lives. They feel they can do anything."
Εντάχθηκε στο Εθνικό Πάνθεον Γυναικών το 2011 για τη δημιουργία μίας κοινωνικής επανάστασης με την ενδυνάμωση των γυναικών σε όλο τον κόσμο μέσω του τρέξιμου. Από το 1967, εργάστηκε για να βελτιώσει τις ευκαιρίες τρεξίματος για γυναίκες σε διάφορα μέρη του κόσμου.
Το 2015 η Κάθριν Σουίτσερ κυκλοφόρησε το παγκόσμιο μη κερδοσκοπικό 261 Fearless με ένα πρόγραμμα πρεσβευτών, σύστημα εκπαίδευσης συλλόγων και εκδηλώσεις. Το 261 Fearless χρησιμοποιεί το τρέξιμο ως μέσο για να ενδυναμώσει τις γυναίκες για να ξεπεράσουν τα εμπόδια στη ζωή και να αγκαλιάσουν την υγιεινή ζωή.
Για τον Μαραθώνιο της Βοστώνης το 2017, ο αριθμός αγωνιζόμενου 261, ο ίδιος αριθμός που είχε η Σουίτσερ το 1967, της ανατέθηκε με το όνομα "Switzer, Kathrine V." Αυτό σηματοδότησε την 50ή επέτειο του ιστορικού μαραθωνίου της. Τελείωσε τον αγώνα σε χρόνο 4:44:31. Επίσης, το 2017, ο Αθλητικός Σύλλογος Βοστώνης ανακοίνωσε ότι δεν θα εκχωρήσει τον αριθμό αγωνιζομένου 261 σε μελλοντικούς δρομείς, ως τιμή για την Σουίτσερ. Ήταν ο ένατος μαραθώνιος που έτρεξε στη Βοστώνη. Ήταν επικεφαλής μίας ομάδας δρομέων από τη μη κερδοσκοπική εταιρεία, 261 Fearless, Inc., η οποία ελπίζει ότι θα συνδέσει και θα ενδυναμώσει τις γυναίκες μέσω του τρεξίματος. Και αντί να είναι η μόνη επίσημη γυναίκα στον αγώνα όπως το 1967, συμμετείχαν πάνω από 13.700 γυναίκες - σχεδόν οι μισοί από τους συνολικούς δρομείς.